**Ministru kabineta noteikumu "Grozījumi Ministru kabineta 2016. gada 20. decembra noteikumos Nr. 871 "Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" pirmās un otrās projektu iesniegumu atlases kārtas īstenošanas noteikumi"" projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir precizēt un papildināt Eiropas Reģionālās attīstības fonda (turpmāk – ERAF) 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" (turpmāk – 9.3.1.1. pasākums) īstenošanas nosacījumus. Plānotās izmaiņas iekļaujas esošajā 9.3.1.1. pasākumam pieejamajā finansējumā. Tiesību akts stāsies spēkā pēc tā publicēšanas oficiālajā laikrakstā "Latvijas Vēstnesis". |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) noteikumu projekts "Grozījumi Ministru kabineta 2016. gada 20. decembra noteikumos Nr. 871 "Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" pirmās un otrās kārtas projektu iesniegumu atlases īstenošanas noteikumi"" (turpmāk – noteikumu projekts) ir izstrādāts saskaņā ar Eiropas Savienības (turpmāk – ES) struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **1. Attiecināmo un neattiecināmo izmaksu nosacījumu precizējumi.**  Pašvaldības, kas ir iesaistījušās 9.2.2.1. pasākuma[[1]](#footnote-1) īstenošanā, sadarbībā ar plānošanas reģioniem kā 9.2.2.1. pasākuma finansējuma saņēmējiem plāno nepieciešamos infrastruktūras ieguldījumus sabiedrībā balstītu sociālo pakalpojumu izveidei vai attīstībai 9.2.2.1. pasākuma mērķa grupas personām[[2]](#footnote-2). Pamatojoties uz 9.2.2.1. pasākuma mērķa grupas personu individuālo vajadzību izvērtējumu un izstrādātajos individuālajos atbalsta plānos iekļautajiem nepieciešamajiem pakalpojumiem, plānošanas reģionu deinstitucionalizācijas plānos tiek noteikti izmaksu ziņā visefektīvākie un pašvaldības ilgtermiņa vajadzībām atbilstošākie sabiedrībā balstītu sociālo pakalpojumu infrastruktūras attīstības risinājumi, kuri pēc plānošanas reģionu deinstitucionalizācijas plānu apstiprināšanas tiks attīstīti 9.3.1.1. pasākuma ietvaros. Daudzas pašvaldības, izvērtējot mērķa grupas personu vajadzības un savas infrastruktūras resursus, kā visefektīvāko risinājumu saskata daudzfunkcionālu sociālo pakalpojumu centru izveidi vienā ēkā vai ēku kompleksā. Daudzfunkcionālo sociālo pakalpojumu centrā pakalpojumus varētu saņemt gan 9.2.2.1. pasākuma mērķa grupas personas, gan citi pašvaldības iedzīvotāji un minētā centra izveidei pašvaldība var izmantot gan 9.3.1.1. pasākuma publisko finansējumu, gan citu ES fondu pasākumu publisko finansējumu, kā arī pašvaldības budžeta finansējumu (piemēram, vienlaikus izmantot gan SAM 4.2.2.[[3]](#footnote-3) ietvaros pieejamo finansējumu un veikt ēkas energoefektivitātes pasākumus, gan 9.3.1.1. pasākuma pieejamo finansējumu attiecībā uz 9.2.2.1. pasākuma mērķa grupas personām nepieciešamo pakalpojumu nodrošināšanu, gan pašvaldības budžetu attiecībā uz to pakalpojumu daļu, kas plānoti pašvaldības iedzīvotājiem, kuri nav 9.2.2.1. pasākuma mērķa grupas personas). Šādi risinājumi, kad viena infrastruktūras objekta attīstībai plāno finansējumu no vairākiem finanšu avotiem, ir uzskatāma par efektīvu resursu plānošanu un tā rezultātā 9.3.1.1. pasākuma finansējumu pilnā apmērā var novirzīt sabiedrībā balstītu sociālo pakalpojumu vietu izeidei, nevis ēkas energoefektivitātes pasākumiem.  Tādējādi,lai nodrošinātu iespēju pašvaldībām attīstīt sabiedrībā balstītu sociālo pakalpojumu infrastruktūru vienlaikus ar ieguldījumu veikšanu citu ES fondu pasākumu (vai arī pašvaldības budžeta) ietvaros, nepieciešams noteikt, ka no 2017. gada 1. janvāra ir attiecināma arī līgumsaistību noslēgšana attiecībā uz esošu būvju pārbūvi vai atjaunošanu un teritorijas labiekārtošanu, ja vien minētās darbības ir noteiktas kā infrastruktūras attīstības risinājums 9.2.2.1. pasākuma ietvaros izstrādātajā plānošanas reģiona deinstitucionalizācijas plānā. Šādā gadījumā pašvaldība priekšfinansē sabiedrībā balstītu sociālo pakalpojumu infrastruktūras izveidi, savukārt veiktos izdevumus par 9.3.1.1. pasākuma atbalstāmajām darbībām, pašvaldības varēs atgūt, iesniedzot sadarbības iestādei pirmo maksājuma pieprasījumu pēc vienošanās par 9.3.1.1. pasākuma projekta īstenošanu noslēgšanas.  Gadījumos, kad pašvaldības izvēlēsies konkrētā infrastruktūras objektā īstenot sabiedrībā balstītu sociālo pakalpojumu infrastruktūras izveidi, apvienojot to ar SAM 4.2.2. finanšu atbalstu, vai arī vienlaikus tajā pašā objektā sava pašvaldības budžeta ietvaros attīstīt infrastruktūru personām, kuras nav 9.2.2.1. pasākuma mērķa grupas personas, tad pašvaldībai kā projekta iesniedzējam 9.3.1.1. pasākuma projekta iesniegumā skaidri jānodala tās projekta darbības, kas veicamas 9.3.1.1. pasākuma ietvaros un darbības, kas veicamas no citiem finansējuma avotiem (tai skaitā personām, kuras nav mērķa grupas personas 9.3.1.1. pasākuma izpratnē). Izmaksas par darbībām, kas veicamas no citiem finansējuma avotiem 9.3.1.1. pasākuma projekta iesniegumā tiks norādītas kā neattiecināmās izmaksas. Projekta iesniegumā nepieciešams norādīt visus finanšu avotus, kas plānoti konkrētā infrastruktūras objekta attīstībai, lai varētu novērstu dubultās finansēšanas risku. Ņemot vērā iepriekšminēto, MK noteikumu projekts paredz papildināt MK noteikumu Nr. 871 neattiecināmo izmaksu nosacījumus.  **2. Projektu iesniegumu atlases kārtu organizēšanas termiņa pagarinājums.**  MK noteikumu Nr. 871 pašreizējā redakcija nosaka, ka projektu iesniegumu atlases abās projektu iesniegumu atlases kārtās (turpmāk – atlases kārtas) organizē no 2018. gada 1. janvāra līdz 2018. gada 31. decembrim. Līdzšinējais termiņš tika noteikts pamatojoties uz to, ka līdz 2017. gada 31. decembrim[[4]](#footnote-4) 9.2.2.1. pasākumā tika plānota plānošanas reģionu deinstitucionalizācijas plānu apstiprināšana, kā rezultātā tiktu noteikts, kuras pašvaldības un ar kādiem infrastruktūras projektiem ir tiesīgas piedalīties 9.3.1.1. pasākumā un saņemt ERAF līdzfinansējumu plānotajiem ieguldījumiem sabiedrībā balstītu sociālo pakalpojumu infrastruktūrā. Ņemot vērā, ka 9.2.2.1. pasākumā atsevišķu plānošanas reģionu deinstitucionalizācijas plānu izstrāde kavējas objektīvu iemeslu dēļ (piem., Rīgas plānošanas reģions lauza līgumu ar sākotnējo deinstitucionalizācijas plānu izstrādātāju un jaunu izstrādātāju piesaistīja 2017. gada jūlijā, savukārt Latgales plānošanas reģions līgumu ar plāna izstrādātāju ir noslēdza 2017. gada jūnijā), Labklājības ministrija veica kārtējos MK noteikumu Nr. 313[[5]](#footnote-5) grozījumus[[6]](#footnote-6), pagarinot plānošanas reģionu deinstitucionalizācijas plānu apstiprināšanu termiņu par 6 mēnešiem (līdz 2018. gada 30. jūnijam). Atbilstoši MK noteikumu Nr. 313 31. punktam 9.2.2.1. pasākums un 9.3.1.1. pasākums ir īstenojams tiešā sinerģijā. Ņemot vērā, ka 9.2.2.1. pasākumā plānots par pusgadu pagarināt plānošanas reģionu deinstitucionalizācijas plānu apstiprināšanas termiņu, tad attiecīgi par pusgadu (līdz 2019. gada 30. jūnijam) ir jāpagarina 9.3.1.1. pasākuma projektu iesniegumu atlases termiņš, lai visām pašvaldībām tiktu nodrošināti vienādi nosacījumi attiecībā uz 9.3.1.1. pasākuma projektu iesniegumu atlases īstenošanas ilgumu (viens gads).  **3. Pašvaldību projektu konceptu saskaņošanas nosacījumi Vides aizsardzības un reģionālās attīstības ministrijas Reģionālās attīstības koordinācijas padomē.**  9.3.1.1. pasākuma īstenošanai plānotas divas atlases kārtas, kur pirmajā atlases kārtā projektus īstenos pašvaldības, kas ir nacionālās nozīmes attīstības centri (turpmāk – lielās pilsētas), bet otrajā atlases kārtā – pašvaldības, kas ir reģionālās nozīmes attīstības centri un pašvaldības, kas nav nacionālās vai reģionālās nozīmes attīstības centri (turpmāk – pārējās pašvaldības). Šobrīd MK noteikumi Nr. 871 paredz, ka pašvaldību projektu idejas (attiecas uz pirmo atlases kārtu) un projektu ideju koncepti (attiecas uz otro atlases kārtu) ir izskatāmas un saskaņojamas Vides aizsardzības un reģionālās attīstības ministrijas (turpmāk – VARAM) izveidotajā Reģionālās attīstības koordinācijas padomē (turpmāk – RAK padome). VARAM ir veikusi MK noteikumu Nr. 614[[7]](#footnote-7) grozījumus[[8]](#footnote-8), ar kuriem tiek mazināts administratīvais slogs pārējām pašvaldībām attiecībā 9.3.1.1. pasākuma ietvaros izstrādāto sabiedrībā balstītu sociālo pakalpojumu attīstības plānojumu saskaņošanu RAK padomē. Minētie grozījumi pamatoti ar to, ka 9.3.1.1. pasākuma īstenošanai nepieciešamais finansējums sadalījumā pa finansējuma avotiem, sasniedzamo uzraudzības rādītāju vērtības, kā arī izmaksu ziņā visefektīvākie un pašvaldību vajadzībām atbilstošākie infrastruktūras attīstības risinājumi katrai pašvaldībai tiks iekļauti 9.2.2.1. pasākuma ietvaros izstrādātajos plānošanas reģionu deinstitucionalizācijas plānos, kas tiks saskaņoti ar katru pašvaldību un apstiprināti Labklājības ministrijas izveidotajā Sociālo pakalpojumu attīstības padomē (turpmāk – SPA padome). Atbilstoši MK noteikumiem Nr. 313, SPA padome deinstitucionalizācijas plāna apstiprināšanas procesā: 1) izvērtēs pašvaldības izvēlētā infrastruktūras attīstības risinājuma atbilstību mērķa grupas vajadzībām un kopējiem deinstitucionalizācijas mērķiem; 2) izvērtēs un analizēs pašvaldības izvēlētā infrastruktūras attīstības risinājuma atbilstību 9.3.1.1. pasākuma mērķiem, atbalstāmajām darbībām, attiecināmajām izmaksām un sasniedzamajiem rezultātiem; 3) saskaņos pašvaldības izvēlēto infrastruktūras attīstības risinājumu un tā īstenošanai nepieciešamo 9.3.1.1. pasākuma finansējuma apmēru un sasniedzamos uzraudzības rādītājus. Ņemot vērā SPA padomei noteiktos uzdevumus, izvērtēts, ka nav nepieciešams papildu VARAM RAK padomes saskaņojums attiecībā uz pārējo pašvaldību 9.3.1.1. pasākuma ietvaros izvēlētajiem infrastruktūras attīstības risinājumiem. Attiecībā uz lielajām pilsētām normatīvais regulējums netiek mainīts, jo RAK padomes loma integrēto teritoriālo investīciju pārvaldībā (kur projektus īsteno lielās pilsētas) ir noteikta ES fondu plānošanas dokumentos.  Ņemot vērā visu iepriekšminēto, MK noteikumu projekts paredz:  1) precizēt MK noteikumu Nr. 871 19. punktu, svītrojot nosacījumu, ka 9.3.1.1. pasākuma otrās atlases kārtas ietvaros atbalsta pārējo pašvaldību projektus, kuru projektu ideju koncepti ir saskaņoti RAK padomē;  2) svītrot MK noteikumu Nr. 871 21. punktu, kas paredz, ka gadījumos, ja pārējo pašvaldību projektu ideju koncepti atšķiras no plānošanas reģionu deinstitucionalizācijas plānos iekļautā pašvaldības apstiprinātā sabiedrībā balstītu sociālo pakalpojumu infrastruktūras attīstības risinājuma, RAK padome izskata jautājumu un lemj par pienākumu šīm pašvaldībām kā projekta iesniedzējiem precizēt pašvaldību projektu ideju konceptus.  **4. Nosacījumu papildinājums bērniem ar FT atbalstāmo sabiedrībā balstītu pakalpojumu infrastruktūras izveidei**  Līdzšinēji 9.3.1.1. pasākumā, attiecībā uz bērniem ar FT, atbalsts plānots pašvaldību ieguldījumiem infrastruktūrā tikai sabiedrībā balstītu sociālās rehabilitācijas pakalpojumu nodrošināšanai. Labklājības ministrijas un pašvaldību pārstāvju klātienes tikšanās reizēs par plānotajām darbībām 9.3.1.1. pasākuma ietvaros tika apzināts, ka pašvaldībās ir nepieciešams izveidot un attīstīt arī dienas aprūpes centra un īslaicīgās aprūpes pakalpojuma jeb "atelpas brīža" (turpmāk – "atelpas brīdis") pakalpojumu infrastruktūru. Minēto faktu apliecina arī pašvaldībās dzīvojošo bērnu ar FT individuālo vajadzību izvērtējumi un izstrādātie atbalsta plāni. Dienas aprūpes centra un “Atelpas brīža” pakalpojumu infrastruktūras trūkums ir minams kā viens no iemesliem, kāpēc 9.2.2.1. pasākumā nav izdevies piesaistīt nepieciešamo bērnu ar FT skaitu un tiem nepieciešamo pakalpojumu apjoms netiek nodrošināts vajadzīgajā apjomā. Atbilstoši prasībām sociālo pakalpojumu sniedzējiem[[9]](#footnote-9) "atelpas brīdis" kvalificējas kā sociālās aprūpes pakalpojums, bet dienas aprūpes centrs ietver sevī gan sociālās rehabilitācijas, gan sociālās aprūpes pakalpojumus, tāpēc pēc līdzšinējas MK noteikumu Nr. 871 redakcijas pašvaldības nav tiesīgas saņemt finanšu atbalstu dienas aprūpes centra vai "atelpas brīža" pakalpojuma infrastruktūras izveidei 9.3.1.1. pasākuma ietvaros.  Lai veicinātu sabiedrībā balstītu sociālo pakalpojumu attīstību bērniem ar FT un palielinātu tiem pieejamo sociālo klāstu, Labklājības ministrija ir ņēmusi vērā pašvaldību ierosinājumu par atbalstu dienas aprūpes centra un "atelpas brīža" pakalpojuma izveidei un jau ar kārtējiem MK noteikumu Nr. 313 grozījumiem ir papildinājusi bērniem ar FT noteikto sabiedrībā balstīto sociālos pakalpojumu klāstu ar minētajiem pakalpojumiem, lai pašvaldības attiecīgi var plānot tos savos plānošanas reģionu deinstitucionalizācijas plānos. Savukārt MK noteikumu Nr. 871 44.2. apakšpunktā, kas nosaka to, kādiem sabiedrībā balstītiem sociālo pakalpojumu veidiem pašvaldības var plānot ieguldījumus infrastruktūrā bērniem ar FT, paredzēts svītrot atsauci uz sociālās rehabilitācijas pakalpojumiem, tādējādi paplašinot bērniem ar FT nepieciešamo pakalpojumu klāstu atbilstoši plānošanas reģionu deinstitucionalizācijas plānos noteiktajam. Tas nozīmē, ka pašvaldības var plānot ieguldījumus infrastruktūrā gan dienas aprūpes centru, gan "atelpas brīža" izveidei.  **5. Nosacījums par infrastruktūras ieguldījumiem privātas personas īpašumā.**  MK noteikumu projekts papildina 9.3.1.1. pasākuma īstenošanas nosacījumus, ka ieguldījumus infrastruktūrā var veikt arī nekustamajā īpašumā, kas pieder privātai personai.  Labklājības ministrijas un pašvaldību tikšanās reizēs pašvaldības ir norādījušas, ka to rīcībā ne vienmēr ir īpašumi, kas būtu piemēroti, tostarp no saimnieciskā izdevīguma viedokļa pamatoti, sabiedrībā balstītu sociālo pakalpojumu sniegšanas vietu izveidei. Papildus tam ir jāņem vērā Eiropas Komisijas norādījumi, ka ERAF finansējumu nevar ieguldīt ilgstošās aprūpes institūcijās. Līdz ar to ir situācijas, kad pašvaldības atzīst, ka izskatot iespējamos variantus pakalpojumu nodrošināšanai 9.2.2.1. pasākuma mērķa grupas personu vajadzībām, kā piemērotākais risinājums ir infrastruktūras ieguldījumu veikšana privātas personas nekustamajā īpašumā. Tāpēc MK noteikumu projekts paredz iespēju pašvaldībai izveidot un attīstīt sabiedrībā balstītus sociālos pakalpojumus arī privātas personas nekustamajā īpašumā pie nosacījuma, ka pašvaldībai faktiskā valdījuma tiesības uz minēto nekustamo īpašumu ir noteiktas ilgtermiņā (plānojot termiņu, kas nav īsāks par pieciem gadiem no dienas, kad plānots veikt projekta noslēguma maksājumu) un nostiprinātas zemesgrāmatā.  MK noteikumu projekts paredz nosacījumus arī tajos gadījumos, kad pašvaldības risinājums sabiedrībā balstītu sociālo pakalpojumu sniegšanas vietas izveidei ir ēku būvniecība uz privātai personai piederošas zemes. Risinājums ir atkarīgs no tā, kā klasificēsies plānotā būve – dzīvojamo ēku grupā vai nedzīvojamo ēku grupā. Ja plānotā būve iedalāma nedzīvojamo ēku grupā, tad pašvaldība savu ieceri var īstenot, pamatojoties uz zemesgrāmatā nostiprinātām apbūves tiesībām. Vēlams, lai apbūves tiesību termiņš būtu noteikts atbilstoši plānotajam būves izmantošanas laikam vai noteiktajam nolietojuma termiņam, vai vismaz Civillikumā noteiktajam minimālajam termiņam – 10 gadi. Minētais noteikts, lai nodrošinātu izveidoto sabiedrībā balstītu sociālo pakalpojumu ilgtspēju, jo apbūves tiesību nostiprināšanas gadījumā pašvaldībai ir tiesības celt un izmantot nedzīvojamo ēku noteiktajām vajadzībām uz citai privātai personai piederošas zemes tikai savu apbūves tiesību termiņā. Apbūves tiesību neesamības gadījumā šāda būve būtu atzīstama par zemes daļu un attiecīgi piederētu zemes īpašniekam. Gadījumā, ja būve klasificējas kā dzīvojamā ēka, tad būvniecība ir pieļaujama tikai uz nomas līguma pamata, kas noslēgts līdz 2017. gada 1. janvārim un kur nomniekam ir paredzētas tiesības uz iznomātās zemes ēku (būvi) kā patstāvīgu īpašuma objektu, un uz kuru pamata līdz 2017. gada 1. janvārim ir saņemta būvatļauja būvniecību regulējošos normatīvajos aktos noteiktajā kārtībā. Minētais nosacījums iekļauts, lai nepieļautu jaunu brīvprātīga dalītā īpašuma tiesisko attiecību nodibināšanu, kā rezultātā radušos domstarpību gadījumā var kļūt problemātiska īpašuma tiesību noteikšana, kas savukārt var apdraudēt īstenoto infrastruktūras ieguldījumu ilgtspēju. Labklājības ministrijas ieskatā tāda iespēja, ka pašvaldības ir plānojušas sabiedrībā balstītu sociālo pakalpojumu sniegšanas vietas izveidi līdz 2017. gada 1. janvārim ir mazticama, bet teorētiski iespējama. Vienlaikus Labklājības ministrija aicina pašvaldības prioritāri plānot sabiedrībā balstītu sociālo pakalpojumu sniegšanas vietu izveidi savā vai citas publiskas personas īpašumā, savukārt iespēju ieguldīt privātas personas īpašumā izskatīt tikai gadījumos, kad pašvaldībai nav citas iespējas un tas ir efektīvākais risinājums pakalpojumu infrastruktūras attīstībai un 9.2.2.1. pasākuma mērķa grupas personu individuālo vajadzību nodrošināšanai. Jāatzīmē, ka šobrīd nav spēkā tiesiskā regulējuma[[10]](#footnote-10) normas, kas noteiktu, pie kādas būvju klasifikācijas grupas pieder ēkas, kur sniedzami sabiedrībā balstīti sociālie pakalpojumi.  Bet, pieņemot, ka vispārējais sadalījums (dzīvojamās ēkas, vai nedzīvojamās ēkas un inženierbūves) varētu palikt noteicošs arī turpmāk, MK noteikumu projekts jau šobrīd paredz nosacījumus, kas jāņem vērā pašvaldībām, kuras 9.3.1.1. pasākuma ietvaros plāno sabiedrībā balstītu sociālo pakalpojumu infrastruktūras attīstīšanu uz privātai personai piederošas zemes.    **6. Darba vietas aprīkojuma noma.**  MK noteikumu projekts paredz iespēju finansējuma saņēmējam projekta vadības personālam nepieciešamo darba vietas aprīkojumu ne tikai iegādāties, bet arī nomāt. Izmaiņas veiktas atbilstoši vadošās iestādes vadlīnijām Nr. 2.1. "Vadlīnijas attiecināmo un neattiecināmo izmaksu noteikšanai 2014. – 2020. gada plānošanas periodā" 6.1. un 17.2. apakšpunktam, kur noteikts, ka, plānojot projektam nepieciešamo finansējumu, potenciālajam projekta iesniedzējam ir jāizvērtē, vai saimnieciski izdevīgāk ir darba vietas aprīkojumu pirkt vai nomāt un šajā gadījumā jāievēro saimnieciskā izdevīguma princips.  **7. Citi redakcionāli un tehniski precizējumi.**  MK noteikumu Nr. 871 IV. nodaļas nosaukums mainīts no "specifiskā atbalsta mērķa īstenošanas nosacījumi" uz "pasākuma īstenošanas nosacījumi". |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasākuma mērķa grupa ir nelabvēlīgā situācijā esoši iedzīvotāji:  1. pilngadīgas personas ar GRT;  2. bērni ar FT un viņu likumiskie pārstāvji vai audžuģimenes;  3. ārpusģimenes aprūpē esoši bērni. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais tiesiskais regulējums attieksies uz pašvaldībām, kas būs tiesīgas iesniegt projekta iesniegumu 9.3.1.1. pasākumā. Minētajām pašvaldībām ir lielākas iespējas izvērtēt, kur un kā veikt ieguldījumus infrastruktūrā sabiedrībā balstītu sociālo pakalpojumu nodrošināšanai, kā arī to iestrādāt deinstitucionalizācijas plānā. |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Labklājības ministrija rīkoja tehniskās sanāksmes ar katru plānošanas reģionu un tā teritorijā esošo nacionālās nozīmes attīstības centra pašvaldību, kas ir iesaistījusies 9.2.2.1. pasākumā un tāpēc ir tiesīga saņemt atbalstu 9.3.1.1. pasākuma ietvaros. Tikšanās tika rīkotas pēc 2017. gada 16. augusta vienošanās ar Latvijas Lielo pilsētu asociāciju, lai vienotos par katras attiecīgās pilsētas plānotajām darbībām 9.3.1.1. pasākuma ietvaros, t.sk. par plānoto pakalpojumu infrastruktūras attīstības risinājumu, sasniedzamajiem iznākuma rādītājiem un indikatīvajām izmaksām. Sanāksmēs piedalījās arī attiecīgā plānošanas reģiona un arī VARAM pārstāvji. 2017. gada 8. septembrī notika tikšanās ar Jēkabpils pašvaldības pārstāvjiem, 11. septembrī – ar Liepājas, 12. septembrī – ar Daugavpils un Rēzeknes, 13. septembrī – ar Ventspils, 14. septembrī – ar Valmieras, 20. septembrī – ar Jelgavas un 26. septembrī ar Jūrmalas pašvaldības pārstāvjiem. Savukārt 2017. gada 15. augustā Labklājības ministrija tikās ar Reģionālas attīstības centru apvienību, lai vienotos par turpmāko 9.2.2.1. pasākuma ieviešanas mehānismu un no tā izrietošajiem, 9.3.1.1. pasākuma ietvaros atbalstītajiem pašvaldību ieguldījumiem sabiedrībā balstītu sociālo pakalpojumu infrastruktūrā. Iepriekšminēto tikšanās rezultātā radušies priekšlikumi un ierosinājumi iekļauti MK noteikumu projektā. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot 2017. gada 3. oktobrī noteikumu projektu tīmekļvietnē <http://www.lm.gov.lv/text/1789> un aicinot līdz 2017. gada 17. oktobrim sabiedrības pārstāvjus:  1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi atbildīga.iestade@lm.gov.lv;  2) klātienē. |
| 3. | Sabiedrības līdzdalības rezultāti | Līdz 2017. gada 17. oktobrim par tīmekļvietnē ievietoto noteikumu projektu sabiedrības viedoklis netika saņemts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pašvaldības kā 9.3.1.1. pasākuma finansējuma saņēmēji. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Labklājības ministrs Jānis Reirs

Labklājības minsitrijas valsts sekretārs Ingus Alliks

Vjakse 67021641

ilga.vjakse@lm.gov.lv

1. 9.2.2. specifiskais atbalsta mērķis "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākums "Deinstitucionalizācija" (turpmāk – 9.2.2.1.pasākums) [↑](#footnote-ref-1)
2. 1) pilngadīgām personām ar garīga rakstura traucējumiem, kuras saņem valsts finansētus ilgstošas sociālās aprūpes un sociālās rehabilitācijas institūciju pakalpojumus un pasākuma īstenošanas laikā pāriet uz dzīvi sabiedrībā, kā arī pilngadīgas personas ar garīga rakstura traucējumiem, kuras potenciāli var nonākt valsts ilgstošas aprūpes institūcijā, un kurām ir noteikta smaga vai ļoti smaga invaliditātes grupa (I vai II grupa) (turpmāk – personas ar GRT); 2) ārpusģimenes aprūpē esošiem bērniem un jauniešiem līdz 17 gadu vecumam (ieskaitot), kuri saņem valsts un pašvaldības finansētus bērnu ilgstošas sociālās aprūpes un sociālās rehabilitācijas institūciju pakalpojumus (turpmāk – ārpusģimenes aprūpē esošie bērni); 3) bērni ar funkcionāliem traucējumiem, kuriem ir noteikta invaliditāte un kuri dzīvo ģimenēs (turpmāk – bērni ar FT) un viņu likumiskie pārstāvji vai audžuvecāki; [↑](#footnote-ref-2)
3. 4.2.2. specifiskā atbalsta mērķis "Atbilstoši pašvaldības integrētajām attīstības programmām sekmēt energoefektivitātes paaugstināšanu un AER izmantošanu pašvaldību ēkās" (turpmāk – SAM 4.2.2.); [↑](#footnote-ref-3)
4. Termiņš noteikts ar Ministru kabineta 2016. gada 29. novembra noteikumiem Nr. 755 "Grozījumi Ministru kabineta 2015. gada 16. jūnija noteikumos Nr. 313 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi"" [↑](#footnote-ref-4)
5. Ministru kabineta 2015. gada 16. jūnija noteikumi Nr. 313 "Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" īstenošanas noteikumi"(turpmāk – MK noteikumi Nr. 313) [↑](#footnote-ref-5)
6. Ministru kabineta 2017. gada 5. decembra noteikumi Nr. 709 "Grozījumi Ministru kabineta 2015. gada 16. jūnija noteikumos Nr. 313 "Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" īstenošanas noteikumi" [↑](#footnote-ref-6)
7. Ministru kabineta 2015. gada 27. oktobra noteikumi Nr. 614 "Reģionālās attīstības atbalsta pasākumu īstenošanas, novērtēšanas un finansēšanas kārtība" (turpmāk – MK noteikumi Nr. 614) [↑](#footnote-ref-7)
8. Ministru kabineta 2017. gada 12. decembra noteikumi Nr. 740 "Grozījumi Ministru kabineta 2015. gada 27. oktobra noteikumos Nr. 614 "Reģionālās attīstības atbalsta pasākumu īstenošanas, novērtēšanas un finansēšanas kārtība" [↑](#footnote-ref-8)
9. Ministru kabineta 2017. gada 13. jūnija noteikumi Nr. 338 "Prasības sociālo pakalpojumu sniedzējiem" [↑](#footnote-ref-9)
10. Ministru kabineta 2009. gada 22. decembra noteikumi Nr. 1620 "Noteikumi par būvju klasifikāciju" zaudējuši spēku ar 2017. gada 1. jūniju. [↑](#footnote-ref-10)